recursal/SuperWikiNEXT-32B huggingface dataset:
**পূর্ণেন্দুকুমার বসু** (১৬ জুলাই, ১৯১৬ — ১০ নভেম্বর, ১৯৯৩) বিংশ শতাব্দীর একজন বাঙালি রাশিবিজ্ঞানী তথা পরিসংখ্যানবিদ। যে কয়জন তরুণ গবেষক অধ্যাপক প্রশান্তচন্দ্র মহলানবীশের নেতৃত্বে দেশে রাশিবিজ্ঞানের ভিত্তিভূমি প্রতিষ্ঠায় উদ্যমী ছিলেন তিনি তাদের অন্যতম।

জন্ম ও শিক্ষা জীবন
------------------

পূর্ণেন্দুকুমার বসুর জন্ম ১৯১৬ খ্রিস্টাব্দের ১৬ই জুলাই বৃটিশ ভারতের অধুনা পশ্চিমবঙ্গের দক্ষিণ চব্বিশ পরগনা জেলার সোনারপুরে। পিতা চারুচন্দ্র বসু। আশৈশব পূর্ণেন্দু খেলাধূলার সাথে যুক্ত ছিলেন। বাড়িতে ও পাড়ায় খেলাধূলায় মেতে থাকতেন। পড়াশোনা কলকাতার বালিগঞ্জ জগবন্ধু ইনস্টিটিউশনে। ১৯৩২ খ্রিস্টাব্দে এখান থেকে ম্যাট্রিক পাশ করেন। ১৯৩৯ খ্রিস্টাব্দে কলকাতা বিশ্ববিদ্যালয় থেকে ফলিত গণিতে এমএসসি পাশের পরসে বৎসরেই ইন্ডিয়ান স্ট্যাটিস্টিক্যাল ইনস্টিটিউটে গবেষণার কাজে নিযুক্ত হন।

কর্মজীবন
--------

দেশে বিভিন্ন শিল্পে উৎপন্ন দ্রব্যের গুণগত মান নিয়ন্ত্রণ ও সুনিশ্চিত করার লক্ষ্যে রাশিভিত্তিক এক প্রথা প্রবর্তন করা হয় ইন্ডিয়ান স্ট্যান্ডার্ড ইনস্টিটিউশনের মাধ্যমে যেটি পরবর্তীতে ১৯৮৬ খ্রিস্টাব্দে ব্যুরো অফ ইন্ডিয়ান স্ট্যান্ডার্ড পরিচিত হয়। পূর্ণেন্দুকুমার বসু শুরু থেকেই আমৃত্যু সেই সংস্থার চেয়ারম্যান ছিলেন। ১৯৬৮ খ্রিস্টাব্দ হতে ১৯৭৬ খ্রিস্টাব্দ পর্যন্ত তিনি কলকাতা বিশ্ববিদ্যালয়ের অ্যাকাডেমিক বিষয়ের সহ-উপাচার্য ছিলেন। তাঁর সময়ে বিশ্ববিদ্যালয়ে কম্পিউটার সেন্টার স্থাপন করাহয়। এদিকে বিজ্ঞানকে জনপ্রিয় করার প্রচেষ্টায় তিনি ইন্ডিয়ান সায়েন্স নিউজ অ্যাসোসিয়েশনের সাথে সভাপতি হিসাবে যুক্ত ছিলেন। পূর্ণেন্দুকুমার বসু ইংল্যান্ডের রয়াল স্টাটিস্টিক্যাল সোসাইটি এবং ইনস্টিটিউট অফ কোয়ালিটি অ্যাসুয়ারান্সের ফেলো ও বহু আন্তর্জাতিক সম্মেলনের সভাপতি ছিলেন। অধ্যাপক প্রশান্তচন্দ্র মহলানবীশের প্রিয় ছাত্র ও জন্মলগ্নে থেকে  ইন্ডিয়ান স্ট্যাটিস্টিক্যাল ইনস্টিটিউটে তাঁর সহযোগী শুভেন্দুশেখর বসু ছিলেন পূর্ণেন্দুর অগ্রজ।

বাল্যকাল থেকেই খেলাধূলার জগতে নিবিড় যোগ থাকার কারণে ১৯৩২-৩৩ খ্রিস্টাব্দে তিনি মোহনবাগান ক্লাবের সদস্য হন। পড়াশোনার জন্য খেলা ছাড়লেও ক্রীড়াজগতের সাথে যোগাযোগ কখনো ছিন্ন হয়নি। তিনি ক্লাবের সহ সভাপতি ও একসময় কোষাধ্যক্ষ ছিলেন।

জীবনাবসান
---------

পূর্ণেন্দুকুমার বসু ১৯৯৩ খ্রিস্টাব্দের ১০ই নভেম্বর প্রয়াত হন।

তথ্যসূত্র
---------

1. ↑  অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ২২২, আইএসবিএন ৯৭৮-৮১-৭৯৫৫-২৯২-৬
**মাঝেরহাট সেতু** ভারতের পশ্চিমবঙ্গ রাজ্যে শিয়ালদহ-বজবজ রেলপথের ওপর অবস্থিত একটি নির্মাণাধীন সেতু। এর মাধ্যমে দক্ষিণ কলকাতা ও কেন্দ্রীয় কলকাতার মধ্যে যোগাযোগ রক্ষিত হয়। এর মোট দৈর্ঘ্য ৬৩৬ মিটার। এটি একটি দীর্ঘতম ঝুলন্ত সেতু (কেবল-স্টেইড)। সেতুটি নির্মাণ করতে খরচ হয় মোট ৩১১.৭৬ কোটি টাকা খরচ হবে। পশ্চিমবঙ্গ সরকারের উদ্যোগে এই সেতুটি নির্মিত হয়।

নির্মাণ কাজ শেষ না হওয়ার কারণে সময়সূচী অনুযায়ী ২০২০ সালের দুর্গাপূজার আগে সেতুটি চালু করতে ব্যর্থ হয় রাজ্য সরকার। রাজ্যের মুখ্যমন্ত্রী মমতা বন্দ্যোপাধ্যায় ২০২০ সালের ৩ ডিসেম্বর সেতুটির উদ্বোধন করেন এবং তিনি **জয় হিন্দ** নামে সেতুর নাম করণ করে।

ইতিহাস
------

### পুরাতন সেতু

### নতুন সেতু

২০১৮ সালের ৪ সেপ্টেম্বর ভেঙে পড়ে মাঝেরহাট সেতু। প্রথমে পুরাতন সেতু ভেঙে ‘বো-স্ট্রিং’ সেতু বানাতে কথা বলা হলেও পরে নতুন সেতু হিসাবে একটি ‘কেব্‌ল স্টেড’ সেতু তৈরির সিদ্ধান্ত নেওয়া হয়।

কাঠামোগত বৈশিষ্ট্য
------------------

সড়কের ওজনটি ৮৪ টি তির্যক সাসপেন্ডার দড়ি থেকে ঝুলানো, যা ৬ টি প্রধান টাওয়ার বা কংক্রিট স্তম্ভের সাথে সংযুক্ত। তারগুলি টাওয়ার বা কংক্রিট স্তম্ভের মধ্য দিয়ে যায় এবং তারগুলি প্রতিটি প্রান্ত সেতুর মেঝের সাথে যুক্ত হয়।

প্রায় ৬৩৬ মিটার দীর্ঘ মাঝেরহাট সেতুর মধ্যবর্তী ২২৭ মিটার অংশ ঝুলন্ত। সেতুর ভার বহন ক্ষমতা ৩৮৫ টন।

তথ্যসূত্র
---------

1. 1 2 3 4 5  "দিল্লি বাধা না দিলে ৯ মাস আগেই উদ্বোধন হত সেতুর, বললেন মমতা"। ৩ ডিসেম্বর ২০২০। সংগ্রহের তারিখ ৩ ডিসেম্বর ২০২০।
2. 1 2 3 4  "আজ মাঝেরহাট সেতু উদ্বোধন, যানজট এড়াতে গাড়ির রুট পরিবর্তন"। www.anandabazar.com। আনন্দবাজার পত্রিকা। ৩ ডিসেম্বর ২০২০। সংগ্রহের তারিখ ৩ ডিসেম্বর ২০২০।
3. 1 2 3  "রেল ছাড়পত্র দিতেই মাঝেরহাট ব্রিজ তৈরিতে তৎপর রাজ্য, পরিদর্শনে ফিরহাদ-অরূপ"। সংবাদ প্রতিদিন। ৮ মার্চ ২০২০। সংগ্রহের তারিখ ১৪ মার্চ ২০২০।
4. ↑  "মাঝেরহাটের দেরিতে 'দায়ী' রাজ্যই, এ বার পাল্টা সরব রেল"। আনন্দবাজার পত্রিকা। ২৮ নভেম্বর ২০১৯। সংগ্রহের তারিখ ১৪ মার্চ ২০২০।

বহিঃসংযোগ
---------
**স্ট্রিমিং টেলিভিশন** হল টেলিভিশন বিষয়বস্তুর ডিজিটাল বিতরণ, যেমন টিভি অনুষ্ঠান, স্ট্রিমিং মিডিয়া হিসাবে ইন্টারনেটের মাধ্যমে বিতরণ করা হয়। স্ট্রিমিং টেলিভিশন ওভার-দ্য-এয়ার এরিয়াল সিস্টেম, ক্যাবল টেলিভিশন, এবং/অথবা স্যাটেলাইট টেলিভিশন সিস্টেম দ্বারা বিতরণ করা ডেডিকেটেড টেরেস্ট্রিয়াল টেলিভিশনের বিপরীতে অবস্থিত।

ইতিহাস
------

১৯৯০-এর দশক পর্যন্ত, এটি সম্ভব বলে মনে করা হয়নি যে একটি টেলিভিশন প্রোগ্রামকে একটি তামার টেলিফোন তারের সীমিত টেলিকমিউনিকেশন ব্যান্ডউইথের মধ্যে চেপে দেওয়া যেতে পারে যাতে গ্রহণযোগ্য মানের একটি স্ট্রিমিং পরিষেবা প্রদান করা যায়, কারণ একটি ডিজিটাল টেলিভিশন সংকেতের প্রয়োজনীয় ব্যান্ডউইথ ছিল প্রায় ২০০ মেগাবিট/সে, যা একটি তামার টেলিফোন তারের উপর একটি স্পিচ সিগন্যালের ব্যান্ডউইথের চেয়ে ২,০০০ গুণ বেশি। 

স্ট্রিমিং পরিষেবাগুলি শুধুমাত্র দুটি প্রধান প্রযুক্তিগত উন্নয়নের ফলে সম্ভব হয়েছে: এমপিইজি (মোশন-কম্পেন্সেড ডিসিটি) ভিডিও কম্প্রেশন এবং অ্যাসিমেট্রিক ডিজিটাল সাবস্ক্রাইবার লাইন (এডিএসএল) ডেটা ট্রান্সমিশন।

তথ্যসূত্র
---------

1. ↑  "Assessment about Streaming television"। *www.coursehero.com*। সংগ্রহের তারিখ ২০২২-০৭-০৩।
2. 1 2  Lea, William (১৯৯৪)। *Video on demand: Research Paper 94/68*। House of Commons Library। সংগ্রহের তারিখ ২০ সেপ্টেম্বর ২০১৯।

বহিঃসংযোগ
---------

* আইপিটিভি ভবিষ্যত *দ্য রেজিস্টার* 2006-05-05
* যেহেতু ইন্টারনেট টিভির লক্ষ্য নিশ অডিয়েন্স, দ্য স্লিভারকাস্ট ইজ বর্ন *নিউ ইয়র্ক টাইমস* 2006-03-12
* টিভির ভবিষ্যত তারকারা ওয়েব *দ্য গার্ডিয়ান* 2008-09-11 থেকে আসবে

টেমপ্লেট:Home theater PC (application software)টেমপ্লেট:Media player (application software)টেমপ্লেট:Broadcastingটেমপ্লেট:Wireless video

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* লাতভিয়া
* চেক প্রজাতন্ত্র

 |
**লোকমান হোসেন মিয়া** একজন বাংলাদেশি সরকারি কর্মকর্তা যিনি বাংলাদেশ বিনিয়োগ উন্নয়ন কর্তৃপক্ষের নির্বাহী চেয়ারম্যান হিসেবে দায়িত্ব পালন করছেন। এর আগে তিনি স্বাস্থ্য ও পরিবার কল্যাণ মন্ত্রণালয় এর স্বাস্থ্য সেবা বিভাগের সিনিয়র সচিব, বস্ত্র ও পাট মন্ত্রণালয়ের সচিব, খুলনা বিভাগের বিভাগীয় কমিশনার ও তথ্য ও যোগাযোগ প্রযুক্তি বিভাগের অতিরিক্ত সচিব হিসেবে কর্মরত ছিলেন। অনন্য কাজের স্বীকৃতিস্বরূপ তিনি "জনপ্রশাসন পদক ২০১৯" অর্জন করেন। ২৩ আগস্ট ২০২২ সরকার পরবর্তী ৩ বছর মেয়াদে সিনিয়র সচিব পদমর্যাদায় বাংলাদেশ বিনিয়োগ উন্নয়ন কর্তৃপক্ষ (বিডা) এর নির্বাহী চেয়ারম্যান হিসেবে নিয়োগ প্রদান করে।

জন্ম ও প্রাথমিক জীবন
--------------------

লোকমান হোসেন মিয়া ১৯৬৩ সালে বরিশাল জেলার গৌরনদী উপজেলায় জন্মগ্রহণ করেন। তিনি ঢাকা বিশ্ববিদ্যালয় হতে ইতিহাসে স্নাতকোত্তর ডিগ্রী অর্জন করেন।

কর্মজীবন
--------

লোকমান হোসেন মিয়া বাংলাদেশ সিভিল সার্ভিস (প্রশাসন) ক্যাডারের ১৯৮৬ ব্যাচের একজন কর্মকর্তা। তিনি চাকরি জীবনে সিভিল এভিয়েশন অথরিটির পরিচালক, জীবন বীমা কর্পোরেশনের জেনারেল ম্যানেজার, প্রধানমন্ত্রীর কার্যালয়ের পরিচালক, নরসিংদী জেলা পরিষদের সচিব, মহেশপুর উপজেলায় ইউএনও, রাজধানী উন্নয়ন কর্তৃপক্ষের উপ-পরিচালক, অবিভক্ত ঢাকা সিটি করপোরেশনের জোনাল এক্সিকিউটিভ অফিসার, জাতীয় সংসদের হুইপের একান্ত সচিব, নারায়ণগঞ্জ সদর উপজেলা ও আড়াইহাজার উপজেলার সহকারী কমিশনার (ভূমি) সহ সরকারের অন্যান্য সেক্টর ও মন্ত্রণালয়ের বিভিন্ন দপ্তরসহ ৩০ টি বিভিন্ন পদে দায়িত্ব পালন করেছেন।

লোকমান হোসেন মিয়া বস্ত্র ও পাট মন্ত্রণালয়ের সচিব হিসেবে দায়িত্ব পালন করেছেন। এর আগে তিনি খুলনায় বিভাগীয় কমিশনার ও তথ্য ও যোগাযোগ প্রযুক্তি বিভাগ ও নৌপরিবহন মন্ত্রণালয়ের অতিরিক্ত সচিব, শ্রম ও কর্মসংস্থান মন্ত্রণালয়ের পরিচালক, পাওয়ার ডেভলপমেন্ট বোর্ডের সদস্য (এডমিন), ময়মনসিংহ জেলার জেলা প্রশাসক ও জেলা ম্যাজিস্ট্রেট হিসেবে দায়িত্ব পালন করেন। ১৪ জুন ২০২২ সালে তিনি সরকারী চাকরী থেকে অবসর গ্রহণ করেন। ২৩ আগস্ট ২০২২ সরকার তার অবসরোত্তর ছুটি বাতিল করে ৪ সেপ্টেম্বর অথবা যোগদানের তারিখ হতে পরবর্তী ৩ বছর মেয়াদে সিনিয়র সচিব পদমর্যাদায় বাংলাদেশ বিনিয়োগ উন্নয়ন কর্তৃপক্ষ (বিডা) এর নির্বাহী চেয়ারম্যান হিসেবে নিয়োগ প্রদান করে।

সম্মাননা
--------

অনন্য কাজের স্বীকৃতিস্বরূপ তিনি "জনপ্রশাসন পদক ২০১৯" অর্জন করেন।

ব্যক্তিগত জীবন
--------------

লোকমান হোসেন মিয়া ব্যক্তিগত জীবনে বিবাহিত এবং তিন সন্তানের জনক। লোকমান হোসেন মিয়া ১৪ জুন ২০২২ তারিখ সরকারি চাকরি থেকে অবসর গ্রহণ করেন।

তথ্যসূত্র
---------

1. ↑  "খুলনা বিভাগে নতুন কমিশনার লোকমান মিয়া"। *ঢাকাটাইমস*। ১২ সেপ্টেম্বর ২০১৭। ২২ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০২০।
2. ↑  "লোকমান হোসেন মিয়া"। *বাংলাদেশ জাতীয় তথ্য বাতায়ন*। ২৪ নভেম্বর ২০১৯। ২২ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০২০।
3. ↑  "বিডা চেয়ারম্যান হলেন লোকমান হোসেন মিয়া"। *banglanews24.com*। ২০২২-০৮-২৩। সংগ্রহের তারিখ ২০২২-০৮-২৩।
4. ↑  "অবসরে গেলেন স্বাস্থ্যের সচিব লোকমান হোসেন"। *www.facebook.com* (ইংরেজি ভাষায়)। সংগ্রহের তারিখ ২০২২-০৮-২৩।
5. ↑  "বিডা'র নতুন চেয়ারম্যান লোকমান হোসেন মিয়া"। *Bangla Tribune*। ২০২২-০৮-২৪ তারিখে মূল থেকে আর্কাইভ করা। সংগ্রহের তারিখ ২০২২-০৮-২৩।
**লোকি** হলো আমেরিকান কমিক্স বইয়ের একটি কাল্পনিক চরিত্র, যা মার্ভেল কমিক্স দ্বারা প্রকাশিত। এটি লেখক স্ট্যান লি, হস্তলিপিকার ল্যারি লাইবার এবং পেনসিলার জ্যাক কার্বি দ্বারা রচিত। চরিত্রটির একটি সংস্করণের *ভেনাস* #৬-এ প্রথম আবির্ভাব ঘঠে। বর্তমান দিনের লোকির অবতারে *জার্নি ইন্টু মিস্টিরি* #৮৫ (অক্টোবর ১৯৬২)-এ প্রথমবারের জন্য আবির্ভাব ঘঠে। চরিত্রটি একই নামে একজন নর্স দেবতার উপর ভিত্তি করে রচিত এবং তিনি হলেন দুষ্টামির অ্যাসগার্ডীয় দেবতা। তিনি হলেন সুপারহিরো থর-এর গৃহীত ভাই এবং প্রায়শ তার শত্রু। কিন্তু বছরের পর বছর তাকে একজন বিরোধী নায়ক হিসেবে দেখানো হয়েছে।

লোকি বহুসংখ্যক চলমান ধারাবাহিক, সীমিত ধারাবাহিক এবং অন্য মহাবিশ্বের ধারাবাহিক আবির্ভূত হন, যার মধ্যে রয়েছে তার নিজের ৪-সংস্করণকৃত ধারাবাহিক *লোকি* (২০০৪)। তিনি ছিলেন *জার্নি ইন্টু মিস্টিরি*-এর সংস্করণ ৬২২ থেকে ৬৪৫-এ প্রধান চরিত্র এবং ২০১৩ সালের *ইয়াং অ্যাভেঞ্জার্স*-এর নতুন সংস্করণে আবির্বূত হন। তিনি তার একক ধারাবাহিক *লোকি: এজেণ্ট অফ অ্যাসগার্ড* এবং আবার পরবর্তীতে ২০১৬ সালের *ভোট লোকি*-এ আবির্ভূত হওয়া শুরু করেন। এছাড়াও, চরিত্রটি এনিমেটেড টিভি ধারাবাহিক, চলচ্চিত্র, ভিডিও গেম, পোশাক এবং খেলনার মতো মার্ভেলের ব্যবসায় যুক্ত।

২০০৯ সালে, আইজিএন-এর সর্বসময়ের শ্রেষ্ঠ কমিক বই খলনায়কের তালিকায় ৮ম স্থান এবং পুনরায় ২০১৪ সালে, সর্বসময়ের শ্রেষ্ঠ কমিক বই খলনায়কের তালিকায় ৪থ স্থানে সারিবদ্ধ করা হয়। মার্ভেল সিনেম্যাটিক ইউনিভার্সে লোকির চরিত্রে অভিনয় করেছেন টম হিডেলস্টোন। চরিত্রটি সেখানে প্রথমবারের জন্য ২০১১ সালের মারপিঠধর্মী চলচ্চিত্র *থর*-এ আবির্ভূত হন এবং ক্রমানুসারে, *দি অ্যাভেঞ্জার্স* (২০১২), *থর: দ্য ডার্ক ওয়ার্ল্ড* (২০১৩), *থর: র‌্যাগনারক* (২০১৭), *অ্যাভেঞ্জার্স: ইনফিনিটি ওয়ার* (২০১৮) এবং *অ্যাভেঞ্জার্স: এন্ডগেম* (২০১৯) চলচ্চিত্রে।

তথ্যসূত্র
---------

1. ↑  "Loki is number 8"। IGN। ডিসেম্বর ২, ২০১২ তারিখে মূল থেকে আর্কাইভ করা। সংগ্রহের তারিখ মে ৯, ২০১৯।
2. ↑  Loki is number 4  ওয়েব্যাক মেশিনে আর্কাইভকৃত ২ ডিসেম্বর ২০১২ তারিখে, IGN.

বহিঃসংযোগ
---------

* মার্ভেল.কম-এ লোকি
**মাটিয়াবাগ হাওয়াখানা** (ইংরাজী: **Matiabag Palace** or **Matiabag Hawakhana**) আসাম-এর ধুবড়ী জেলার গৌরীপুর-এর কাছে ৩১নং জাতীয় সড়কের কাছে অবস্থিত। এই ঐতিহ্যপূর্ণ প্রাসাদটি গদাধর নদীর পারে মাটিয়াবাগ টিলার উপর গৌরীপুরের জমিদার রাজা প্রভাত চন্দ্র বরুয়া নির্মাণ করিয়েছিলেন। অবসর বিনোদনের কারণে নির্মাণ করা এই রাজহাভেলিটি মাটিয়াবাগ হাওয়াখানা নামে প্রসিদ্ধ। এই প্রাসাদটিতে ভারতীয় ছায়াছবির আদিপুরুষ স্বরূপ স্বর্গীয় প্রমথেশ চন্দ্র বরুয়া শৈশবকাল কাটান। তদুপরি এখানে বিখ্যাত গোয়ালপাড়িয়া লোকগীতি শিল্পী প্রতিমা বড়ুয়া পাণ্ডে এবং হস্তীকন্যা খ্যাত পার্বতী বড়ুয়া বসবাস করেছিলেন। এখানে অনেক ছায়াছবির শুটিং করা হয়েছে। 
এখন রাজপ্রাসাদটি একটি সংগ্রহশালায় পরিণত করা হয়েছে।

বুরঞ্জী
-------

লোকবিশ্বাস মতে এবার রাজা প্রতাপ চন্দ্র বরুয়া (রাঙামাটির জমিদার) শিকার করতে এসে এই স্থানে একটি ভেকুলী একটি সাপকে খেতে থাকার এক অদ্ভুত দৃশ্য দেখা পান। তিনি দেবী মহামায়ার ভক্ত ছিলেন এবং একে দেবী দেওয়া কোনো বিশেষ ইঙ্গিত বলে মেনে নিয়েছিলেন। পরে তিনি এখানে দেবী মহামায়ার একটি মন্দির নির্মাণ করেন এবং এই স্থানটিকে গৌরীপুর বলে নামকরণ করেন ("গৌরী" হচ্ছে মহামায়ার অন্য একটি নাম)। সাথে তিনি নিজ জমিদারির সদর রাঙামাটির (বর্তমান বাংলাদেশে) থেকে গৌরীপুরে স্থানান্তর করেন। যদিও আধুনিক গৌরীপুর শহরের রূপরেখা রাজা প্রতাপ চন্দ্র বরুয়া তৈরি করেছিলেন, এই শহরের সৌন্দর্যবর্দ্ধনর কাজ করেছিলেন প্রভাত চন্দ্র বরুয়া। প্রভাত চন্দ্র বরুয়া অনেক জনহিতকর কাজ করে গিয়েছেন। চিকিৎসালয় নির্মাণ, শিক্ষাবিস্তার, সাহিত্য-সংস্কৃতির পৃষ্ঠপোষকতা করা ছাড়াও তিনি রাস্তা, বাগিচা, পুষ্করিণী এবং অনেকগুলি ভবন নির্মাণ করেছিলেন। তিনি গৌরীপুরে রাজহাভেলি এবং মূলতঃ অবসর বিনোদনের জন্য মাটিয়াবাগ টিলার উপর হাওয়াখানা নির্মাণ করেছিলেন।

যাতায়াত
--------

ধুবুরী থেকে গৌরীপুর পর্যন্ত দূরত্ব ৯ কি:মি: এবং গুয়াহাটি থেকে গৌরীপুরের দূরত্ব হল ২৬১ কি:মি:। ধুবুরী হচ্ছে গৌরীপুরের নিকটতম রেলওয়ে স্টেশন। এর নিকটতম সক্রিয় বিমানবন্দর হচ্ছে গুয়াহাটি (২৬১ কি:মি:) এবং বাগদোগরা (২২৬ কি:মি:)।

তথ্যসূত্র
---------

1. 1 2  "Matiabog Palace"। Telegraph India। 31-8-2005। ১৬ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ 5 জানুয়ারি 2015।  এখানে তারিখের মান পরীক্ষা করুন: `|তারিখ=` (সাহায্য)
2. 1 2  "Contribution of Gauripur zamindar"। IOSR Journal Of Humanities And Social Science। 31-8-2005। সংগ্রহের তারিখ 5 জানুয়ারি 2015।  এখানে তারিখের মান পরীক্ষা করুন: `|তারিখ=` (সাহায্য)[*স্থায়ীভাবে অকার্যকর সংযোগ*]
3. ↑  Wikimapia Info
4. ↑  Prakash, Ved। *Encyclopaedia of North-East India, Volume 2*। সংগ্রহের তারিখ ১৯ ডিসেম্বর ২০১৪।
5. ↑  English Wikipedia

টেমপ্লেট:Hindu Temples in Assam
***কাল আজ অর কাল*** (হিন্দি: कल आज और कल, অনুবাদ 'গতকালকে, আজকে এবং আগামীকালকে') হচ্ছে ১৯৭১ সালে মুক্তিপ্রাপ্ত একটি হিন্দি চলচ্চিত্র যেটি রাজ কাপুর প্রযোজনা করেন এবং পরিচালনা করেন তার পুত্র রণধীর কাপুর। চলচ্চিত্রটিতে পৃথ্বীরাজ কাপুর, তার পুত্র রাজ কাপুর এবং রাজের পুত্র রণধীর কাপুর অভিনয় করেন দাদা, পিতা এবং পুত্র চরিত্রে, এছাড়াও চলচ্চিত্রটিতে ববিতা শিবদাসানি রণধীরের প্রেমিকার চরিত্রে অভিনয় করেন যিনি ১৯৭১ সালেই তার আসল পত্নী হন। চলচ্চিত্রটিতে বর্ষীয়ান অভিনেতা ইফতেখার (১৯২০-১৯৯৫) ও ছিলেন।

রাজ কাপুরের চলচ্চিত্রে শঙ্কর জয়কিষণ আগে থেকেই সঙ্গীত পরিচালনা করে আসছিলেন এবং এই কাল আজ অর কাল ছিলো তাদের সঙ্গীত পরিচালনা করা সর্বশেষ রাজ কাপুরের চলচ্চিত্র, চলচ্চিত্রটির গান 'আপ ইয়াহাঁ আয়ে কিস লিয়ে' এবং 'ভাঁবরে কি গুঞ্জন' ব্যাপক জনপ্রিয়তা পেয়েছিলো, দুটো গানই কিশোর কুমারের গাওয়া ছিলো। এই চলচ্চচিত্রটি রাজের 'মেরা নাম জোকার' (১৯৭০) এর পরে এসেছিলো এবং 'মেরা নাম জোকার'-এর মত এই চলচ্চিত্রটিও তেমন একটা ব্যবসা করতে না পারলেও ধীরে ধীরে একটি 'কাল্ট' মর্যাদা আয়ত্ত করে নেয় এবং বর্তমানে একটি বলিউডের একটি অন্যতম কিংবদন্তি চলচ্চিত্র। চলচ্চিত্রটিতে রাজ কাপুরের পিতা পৃথ্বীরাজ কাপুরের অভিনয় ছিলো তার মৃত্যুর কাছাকাছি সময়ে, ১৯৭২ সালে তিনি মারা যান।

বিষয়বস্তু
----------

চলচ্চিত্রটির মূল বিষয় হচ্ছে তিনটি প্রজন্ম নিয়েঃ দাদা (পৃথ্বীরাজ), বাবা (রাজ) এবং নাতি (রণধীর) কে নিয়ে। তাদের মতাদর্শ আলাদা আলাদা। রাজেশ (রণধীর) তার প্রেমিকা (ববিতা) কে বিয়ে করতে চাইলে তার দাদা রাজী হয়না। চলচ্চিত্রটির শেষে নাতির তার নিজ পছন্দ অনুযায়ীই বিয়ে হয় অর্থাৎ সে তার প্রেমিকাকে বিয়ে করতে সফল হয়।

চরিত্র
------

* পৃথ্বীরাজ কাপুর - দিওয়ান বাহাদুর কাপুর
* রাজ কাপুর - রাম বাহাদুর কাপুর
* রণধীর কাপুর - রাজেশ রাম কাপুর
* ববিতা শিবদাসানি - মণিকা 'মোনা'
* রূপেশ কুমার - সানি (রাজেশের সহপাঠী)
* আঁচলা সাচদেব - মণিকার মাতা আঁচলা
* নরেন্দ্র নাথ - রাজেশের ক্লাসমেট
* ইফতেখার - রামের বন্ধু

তথ্যসূত্র
---------

1. ↑  "RK Studio may vanish, but the legend will live on! Take a walk down memory lane here"। *The Free Press Journal*। আগস্ট ২৭, ২০১৮। সংগ্রহের তারিখ আগস্ট ২৮, ২০১৮।
2. ↑  Mamta Sonar (ফেব্রুয়ারি ১৪, ২০১৮)। "Randhir Kapoor turns 71: Here are some lesser known facts about the legendary actor"। *The Free Press Journal*। সংগ্রহের তারিখ আগস্ট ২৮, ২০১৮।
3. ↑  Ranjan Das Gupta (ফেব্রুয়ারি ৪, ২০১৬)। "Kal Aaj Aur Kal (1971)"। *The Hindu*। সংগ্রহের তারিখ আগস্ট ২৮, ২০১৮।
4. ↑  "Kal Aaj Aur Kal will always be my favourite: Randhir Kapoor"। *Hindustan Times*। এপ্রিল ১৬, ২০১৬। সংগ্রহের তারিখ আগস্ট ২৮, ২০১৮।

বহিঃসংযোগ
---------

* ইন্টারনেট মুভি ডেটাবেজে *কাল আজ অর কাল*  (ইংরেজি)
**ধন্যি মেয়ে** একটি বাংলা হাস্যরসাত্মক রোমান্টিক চলচ্চিত্র। এই ছবিটি অরবিন্দ মুখোপাধ্যায়ের পরিচালনায় ১৯৭১ সালে মুক্তি পায়। এই ছবির সুরকার ছিলেন নচিকেতা ঘোষ। এই সিনেমার চিত্রগ্রহণ হয় হাওড়া জেলার জগৎবল্লভপুরে।

কাহিনী
------

কলকাতার সচ্ছল ব্যবসায়ী কালিগতি দত্ত একজন ফুটবল পাগল মানুষ। তার নিজের ক্লাব সর্বমঙ্গলা স্পোর্টিং ক্লাবের প্রধান খেলোয়াড় তার ভাই বগলা ও শ্যালক ঘণ্টেশ্বর। নিঃসন্তান কালীগতি ও তার স্ত্রী বগলাকে পুত্রস্নহে মানুষ করেন। তার দল হাড়ভাঙ্গা গ্রামে শিল্ড ফাইন্যাল খেলতে যায়। ম্যাচ জিতলেও গ্রামের জিমিদার ও হাড়ভাঙা ক্লাবের সভাপতি গোবর্ধন চৌধুরী তার ভাগ্নি মনসার সাথে জোর করে বগলার বিয়ে দিয়ে দেয়। মনসা অনাথ, অবিহেলায় মামার বাড়িয়ে মানুষ কিন্তু বগলার বাড়ির প্রিয়পাত্রী হয়ে ওঠে যদিও কালীগতি এই বিবাহ স্বীকার করেন না। যদিও বগলা ও মনসার মধ্যে মধুর সম্পর্ক গড়ে ওঠে। মনসাকে জোর করে ফেরত পাঠিয়ে দেন কালিগতি। শিল্ড ফাইন্যালের বদলা নিতে দলবল নিয়ে তিনি আবার যান হাড়ভাঙা গ্রামে ম্যাচ জিতে আসার জন্যে।

অভিনয়
------

* উত্তম কুমার - কালিগতি দত্ত
* সাবিত্রী চট্টোপাধ্যায় - কালিগতির স্ত্রী
* রবি ঘোষ - ভট্টাচার্য
* জয়া বচ্চন - মনসা
* তপন চট্টোপাধ্যায় - ঘণ্টেশ্বর
* পার্থ মুখোপাধ্যায় - বগলা
* নৃপতি চট্টোপাধ্যায়

তথ্যসূত্র
---------

1. ↑  "Nachiketa Ghosh(Bengali)"। সংগ্রহের তারিখ ১৬ অক্টোবর ২০১৭।
2. ↑  "ধন্যি মেয়ে'র মাঠের অস্তিত্বই সঙ্কটে"। সংগ্রহের তারিখ ১৬ অক্টোবর ২০১৭।

বহিঃসংযোগ
---------

* ইন্টারনেট মুভি ডেটাবেজে *ধন্যি মেয়ে*  (ইংরেজি)
পঞ্চামৃতের পাঁচটি উপাদান: দুধ, দই, ঘি, মধু এবং তুলসী।
**পঞ্চামৃত** (আক্ষরিক অর্থ: *পাঁচ অমৃত*) হচ্ছে হিন্দুদের বিভিন্ন পার্বণ ও পূজায় ব্যবহার করা পাঁচটি খাদ্যের এক মিশ্রণ যেগুলি হল প্ৰধানতঃ মধু, তরল গুড়, গরুর দুধ, দই ও ঘি।

প্ৰস্তুতি
---------

গরুর দুধ, দই, মধু, শর্করা (গুড়) ও ঘি একসাথে মিশ্রিত করা হয়। অঞ্চলভেদে এই মিশ্রণ প্রক্রিয়া ভিন্ন হতে দেখা যায় এবং এর সঙ্গে অন্য খাদ্যও মিশ্রিত করতে দেখা যায়। দক্ষিণ ভারতের বহু জায়গায় পাকা কলা মিশ্রিত করা হয়।

> পয়োদধি ঘৃতং চৈব মধু চ শর্করায়ুতং ।  
> পঞ্চামৃতং ময়ানীতং স্নানার্থং প্রতিগৃহ্যতাম্ ॥
> 
> 
> 

কিছু মানুষ শর্করার বদলে চিনি ব্যবহার করেন, যা সকলের জন্য গ্ৰহণযোগ্য নয়, কেননা চিনি গুড়ের মত প্রাকৃতিকভাবে প্রস্তুত করা হয় না এবং কখনো কখনো চিনি অস্থি-অঙ্গার দ্বারা পরিস্রাবণ করা হয় ফলত ইহা পূজার জন্য অযোগ্য বলে বিবেচনা করা হয়।

তামিলনাডুর পালানি মুরুগান মন্দিরে অভিষেক ও প্রসাদ হিসাবে পঞ্চামৃত ব্যবহার করা হয়। এই পঞ্চামৃতে কলা, চিনি, ঘি, মধু, শুকনো খেজুর, এলাচ এবং চিনি গুটি থাকে।

কেরালাবাসীরা নারকেলও মিশ্রিত করে ব্যবহার করে। কিছুলোককে পঞ্চামৃতে আঙুর দিতে দেখা যায়।

ব্যবহার
-------

* পূজায় পঞ্চামৃত উৎসর্গ করা হয়।
* অভিষেকের সময় ব্যবহৃত হয়।
* চাল পরিষ্কার করতে ব্যবহার করা হয়।
* বিবাহকাৰ্যে ব্যবহার করা হয়।

তথ্যসূত্র
---------

1. ↑  For definition of पञ्चामृत (IAST: **pañcāmṛta** ) as "the collection of five sweet things used in worshipping deities" see: Apte 1965, পৃ. 578,
2. ↑  Karigoudar, Ishwaran (১৯৭৭)। *A populistic community and modernization in India*। Books.google.com। আইএসবিএন 9004047905। সংগ্রহের তারিখ ২০০৯-০৫-২৩।
3. ↑  "সংরক্ষণাগারভুক্ত অনুলিপি"। ১৪ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০২০।
4. ↑  Nair, K.K. (২০০৭-০৩-২৬)। *Sages Through Ages, Proof of divinity given*। Books.google.com। আইএসবিএন 9781418446895। সংগ্রহের তারিখ ২০০৯-০৫-২৩।
5. Apte, Vaman Shivram (১৯৬৫), *The Practical Sanskrit Dictionary* (Fourth revised and enlarged সংস্করণ), Delhi: Motilal Banarsidass Publishers, আইএসবিএন 81-208-0567-4 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**রাজা নাহর সিং** (জন্ম:- ৬ এপ্রিল ১৮২৩ - মৃত্যু:- ৯ জানুয়ারি ১৮৫৮) একজন ব্রিটিশ বিরোধী আন্দোলনের শহীদ। রাজা নাহর সিং ছিলেন হরিয়ানার ফরিদাবাদ জেলার বল্লবগড়ের রাজা। তাঁর পূর্বপুরুষ হলেন তেওতিয়ার গোত্রের জাট রাজা, তারা ১৭৩৯ সালের দিকে ফরিদাবাদে একটি কেল্লার তৈরি করেছিলেন। আর নাহর সিং ১৮৫৭ সালে ভারতীয় স্বাধীনতা বিদ্রোহে জড়িত ছিলেন। **গুলাব সিং সায়নী**, রাজা নাহর সিংহের সৈনিকদের সেনাপতি **ভূরা সিংহ বাল্মীকি** ব্রিটিশদের বিরুদ্ধে বল্লভগড় সেনাবাহিনীর নেতৃত্ব দিয়েছিলেন। তিনি যোধ সিংহের পুত্র ছিলেন। রাজা নাহর সিংহের সঙ্গে গুলাব সিংকেও ১৮৫৮ সালের ৯ ই জানয়ারি চাঁদনী চকে ফাঁসি দেওয়া হয়েছিল। '

জন্ম ও শৈশব
-----------

নাহর সিংহের জন্ম হয়েছিল ১৮২৩ সালের ৬ ই এপ্রিল।  তাঁর শিক্ষকদের মধ্যে পণ্ডিত কুলকার্নি এবং মৌলভী রহমান খান অন্তর্ভুক্ত ছিল। যখন তাঁর বয়স ৯ বছর ছিল, তখন তাঁর পিতা ১৮৩০ সালে মারা যান। তাকে তার কাকা  নাভাল সিংহ দ্বারা প্রতিপালিত করেছিলেন, যিনি রাজ্যের বিষয় পরিচালনার দায়িত্ব গ্রহণ করেছিলেন।নাহর সিংহ ১৮৩৯ সালে রাজ্যের রাজার মুকুট পরেছিলেন।

তথ্যসূত্র
---------

1. ↑  রায়, প্রকাশ (২০২১)। *বিস্মৃত বিপ্লবী পঞ্চম খণ্ড*। চেন্নাই: নোশনপ্ৰেস চেন্নাই তামিলনাড়ু। পৃষ্ঠা ৬৩–৬৬। আইএসবিএন 978-1-63920-116-7।
**খোন্দকার ইব্রাহিম খালেদ** (৪ জুলাই ১৯৪১ – ২৪ ফেব্রুয়ারি ২০২১) ছিলেন একজন বাংলাদেশি অর্থনীতিবিদ ও বাংলাদেশ ব্যাংকের সাবেক ডেপুটি গভর্নর। ২০১১ সালে বাংলা একাডেমি তাকে সম্মানসূচক ফেলোশিপ প্রদান করে। তিনি গোপালগঞ্জে জন্মগ্রহণ করেন।

জন্ম ও প্রাথমিক জীবন
--------------------

ইব্রাহিম খালেদ ৪ জুলাই ১৯৪১ সালে গোপালগঞ্জে জন্মগ্রহণ করেন। তিনি ঢাকা বিশ্ববিদ্যালয় থেকে ভূগোলে স্নাতকোত্তর ও আইবিএ থেকে এমবিএ ডিগ্রি অর্জন করেন।

জীবনী
-----

ইব্রাহিম খালেদ ১৯৬৩ সাল থেকে ব্যাংকিং ব্যবস্থার সঙ্গে যুক্ত ছিলেন। তিনি ১৯৯৪ থেকে ১৯৯৫ সাল পর্যন্ত বাংলাদেশ কৃষি ব্যাংক, ১৯৯৬ সালে অগ্রণী ব্যাংক এবং ১৯৯৭ সালে সোনালী ব্যাংকের ব্যবস্থাপনা পরিচালক হিসেবে দায়িত্ব পালন করেন। পরে ১৯৯৮ থেকে ২০০০ সাল পর্যন্ত বাংলাদেশ ব্যাংকের ডেপুটি গভর্নর ছিলেন। ২০০০ থেকে ২০০৬ সাল পর্যন্ত তিনি পূবালী ব্যাংকের ব্যবস্থাপনা পরিচালক ছিলেন।

তিনি ৯ ডিসেম্বর ২০২০ সাল থেকে আমৃত্যু পূবালী ব্যাংক লিমিটেডের পরিচালনা পর্ষদে স্বতন্ত্র পরিচালক হিসেবে দায়িত্ব পালন করেছেন।

তথ্যসূত্র
---------

1. 1 2  "খোন্দকার ইব্রাহিম খালেদ আর নেই"। *প্রথম আলো*। ২৪ ফেব্রুয়ারি ২০২১। সংগ্রহের তারিখ ২৪ ফেব্রুয়ারি ২০২১।
2. 1 2  "সরকার এখন ঋণখেলাপিবান্ধব"। *প্রথম আলো*। সংগ্রহের তারিখ ১ মার্চ ২০২০।
3. ↑  "বাংলা একাডেমি সম্মানসূচক ফেলোশিপ"। *বাংলা একাডেমি*। সংগ্রহের তারিখ ১ মার্চ ২০২০।
4. 1 2  "পূবালী ব্যাংকের স্বতন্ত্র পরিচালক হলেন ইব্রাহিম খালেদ"। *দৈনিক ভোরের কাগজ*। ৯ ডিসেম্বর ২০২০। সংগ্রহের তারিখ ১১ ডিসেম্বর ২০২০।
5. 1 2  "Khondkar Ibrahim Khaled"। *হজ ফাইন্যান্স কোম্পানি লিমিটেড* (ইংরেজি ভাষায়)। ২৩ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১ মার্চ ২০২০।
**আনিসা মারি মেহেদি** একজন ইরাকি-কানাডিয়ান চলচ্চিত্র পরিচালক এবং সাংবাদিক ।

তিনি ১৯৭৮ সালে ওয়েলেসলি কলেজ থেকে স্নাতক হন এবং কলম্বিয়া বিশ্ববিদ্যালয় থেকে সাংবাদিকতায় স্নাতকোত্তর ডিগ্রি অর্জন করেন। 

তিনি নিউইয়র্কের সিবিএস নিউজে নিউজ ম্যাগাজিন সিরিজ *ওয়েস্ট ৬৭ -তে* সহযোগী প্রযোজক হিসাবে কাজ করেছিলেন।  তার সবচেয়ে উল্লেখযোগ্য প্রামাণ্যচিত্র ছিল *ইনসাইড মক্কা* , যা তিনি ন্যাশনাল জিওগ্রাফিক টেলিভিশনের জন্য প্রযোজনা ও পরিচালনা করেছিলেন। পিবিএস *ফ্রন্টলাইন* বিশেষ "মুসলিম" এর নির্বাহী প্রযোজক হিসাবে , তিনি ২০০২ সিনেমার গোল্ডেন ইগল পুরস্কার পেয়েছিলেন। 

তিনি বর্তমানে তার বাবা, মার্কিন যুক্তরাষ্ট্রের আরব আমেরিকান কর্মী ডঃ মোহাম্মদ টি মেহেদির উপর একটি জীবনী লিখছেন।  ২০০৭ সালে, মেহেদী এবং অন্য দুই লেখক এখন অকার্যকর আরব রাইটার্স গ্রুপ সিন্ডিকেট চালু করেন। 

২০১৬ সালের ফেব্রুয়ারিতে, তিনি গোয়েন্দা সংস্থা স্ট্র্যাটফোরের সম্পাদকীয় বোর্ডে যোগ দেন।  ১৯৯৮ পর্যন্ত, মেহেদি নিউ জার্সির ম্যাপলউডে থাকেন। 

আনুসা মেহেদি অর্ধেক ইরাকি এবং অর্ধেক কানাডিয়ান বংশোদ্ভূত।

তথ্যসূত্র
---------

1. 1 2  "ANISA MEHDI HAS WEDDING"। *The New York Times*। ১৯৮৫-০৮-১৮। সংগ্রহের তারিখ ২০১৯-০৬-১৭।
2. ↑  New York Women in Film and Television
3. 1 2  "Anisa: In Profile"। weekly.ahram.org.eg। ২০০৭-০৮-১৬ তারিখে মূল থেকে আর্কাইভ করা। সংগ্রহের তারিখ ২০০৭-০৮-২৪।
4. ↑  Dave Astor (২০০৭-০৯-০৪)। "Arab Writers Group Syndicate Is Launched"। Editor & Publisher। ২০১৯-০৬-১৭ তারিখে মূল থেকে আর্কাইভ করা। সংগ্রহের তারিখ ২০১৯-০৬-১৭।
5. ↑  Stratfor (২০১৫-০২-১৫)। "Award-Winning Journalist Anisa Mehdi Joins Stratfor Editorial Board"। Marketwired।
6. ↑  Curtiss, Richard H. Dr. Mohammad T. Mehdi (1928-1998), *Washington Report on Middle East Affairs*, April 1998. Accessed August 27, 2007.
***পূর্বালাপ*** (গুজরাটি: પૂર્વાલાપ) হল ১৯২৩ সালে মণিশঙ্কর রত্নজি ভট্ট ওরফে কবি কান্তের একটি মরণোত্তর প্রকাশিত কবিতার সংকলন। কান্ট ট্র্যাজেডির গ্রিক ও সংস্কৃত ধারণার মিশ্রণ *ঘটিয়ে খণ্ডকাব্যের* একটি নতুন রূপ আবিষ্কার করেছেন। কান্ত এই রচনার মাধ্যমে অনেক সাহিত্যিক তাৎপর্যপূর্ণ কবিতা দিয়েছেন যেমন *বসন্ত বিজয়*, *চক্রবকমিথুন*, *দেবযানী* এবং *সাগর আনা শশী*।

বিষয়বস্তু
----------

 *তানে হু জু ছু চন্দ*, ১৯০১ সালে কান্তের লেখা *পূর্বলাপের* একটি কবিতা
এই বইয়ের কবিতাগুলি মূলত ব্যক্তিগত জীবন এবং নৈর্ব্যক্তিক সাধনার সংমিশ্রণ নিয়ে সাহিত্য সৃষ্টি করেছেন। *বসন্ত বিজয়* কবিতাটি মহাভারতের পান্ডুরের মৃত্যুর আগে একটি উল্লেখযোগ্য মুহূর্ত রচিত হয়েছে। এটি তার স্ত্রী মাদ্রীর সাথে অভিশপ্ত পান্ডুর যৌন আকাঙ্ক্ষার কাহিনি বর্ণনা করে যার ফলে তার মৃত্যু হয়েছিল। *চক্রবকমিথুন* নামে আরেকটি কবিতা *চক্রভাকদের* একটি জনপ্রিয় পৌরাণিক কাহিনীর উপর ভিত্তি করে লেখা হয়েছে, জোড়া পাখি দুটিকে প্রতি সন্ধ্যায় নিজেদের থেকে বিচ্ছিন্ন হয়ে যেত হতো। আরও কয়েকটি কবিতা আছে, যেমন *বিপ্রযোগ*, *মনোহর মূর্তি* এবং আপনী *ইঁদুর* যা তার স্ত্রীর প্রতি ভালোবাসার তীব্রতা প্রকাশ করে।

তথ্যসূত্র
---------

1. ↑  শিশির কুমার দাস (১৯৯১)। *History of Indian Literature: 1911-1956, struggle for freedom : triumph and tragedy*। সাহিত্য আকাদেমি। পৃষ্ঠা ৫৭৪। আইএসবিএন 978-81-7201-798-9।
2. 1 2  লাল, মোহান (১৯৯১)। *Encyclopaedia of Indian Literature: Navaratri To Sarvasena*। সাহিত্য আকাদেমি। পৃষ্ঠা ৩৪৭১। আইএসবিএন 9788126012213।

বহিঃসংযোগ
---------

* ইন্টারনেট আর্কাইভে *পূর্বালাপ*
* একতারা ফাউন্ডেশনে পূর্বালাপ
**শিবপুরী জেলা** হল ভারতের মধ্যপ্রদেশ রাজ্যের একটি জেলা। শিবপুরী শহরটির জেলা সদর। জেলাটি গোয়ালিয়র বিভাগের অন্তর্গত। ২০১১ সালের ভারতীয় জনগণনা অনুসারে রামবান জেলা মোট জনসংখ্যা ছিল ১,৭২৬,০৫০ জন এবং আয়তনে ৩৯৭৯ বর্গ কিলোমিটার।

ইতিহাস
------

বর্তমানে শিবপুরী জেলার বেশিরভাগটাই গোয়ালিয়র রাজ্যের পূর্ববর্তী রাজ্য নরওয়ার জেলা গঠনে করা হয়েছিল এবং শিবপুরীকে জেলার প্রশাসনিক সদর দফতর হিসাবে গঠন করা হয়। ১৯৪৭ সালে ভারতের স্বাধীনতার পরে, রাজ্যগুলিকে ভারত সরকারকে স্বীকৃতি দেয় এবং শিবপুরী জেলার দক্ষিণ-পূর্বে জেলার খানিয়াধন রাজ্য, উত্তর-পূর্বের দতিয়া রাজ্যের কিছু অংশ এবং উত্তর-পশ্চিমে পৌরি এস্টেটের বেশিরভাগ অংশের সাথে এর সীমাগুলি যুক্ত করা হয়েছিল। শিবপুরী জেলা মধ্য ভারত নামে নতুন রাজ্যের অংশে পরিণত হয়েছিল, যা ১৯৫৬ সালে মধ্যপ্রদেশ রাজ্যে নামে নামাঙ্কিত হয়েছিল।

নরওয়ার
-------

নরওয়ার, ভারতের মধ্য প্রদেশ রাজ্যের শিবপুরী জেলার একটি নগর পঞ্চায়েত-শাসিত শহর। এটির অবস্থানের অক্ষাংশ ও দ্রাঘিমাংশ হল ২৩.৩২° উত্তর ৭৭.৯৭° পূর্ব॥ সমুদ্র সমতল হতে এর গড় উচ্চতা হল ৪৫২ মিটার (১৪৮২ ফুট)। জেলাটি ৪১ কিলোমিটার দূরে অবস্থিত কালী সিন্ধু নদীর ঠিক পূর্বদিকে নরওয়ার শহরের ঐতিহাসিক তাত্পর্য আছে। এটি নরওয়ারের মধ্যযুগীয় দুর্গ এবং ধান চাষের জন্য পরিচিত। সামোহ গ্রামের এক কৃষক এসআরআই পদ্ধতিতে এক ধানের আবাদ থেকে ১৩৮.৬ কুইন্টাল ধানের ফলন করে রেকর্ড করেন।

অর্থনীতি
--------

২০০৬ সালে পঞ্চয়েত রাজ মন্ত্রণালয় শিবপুরীকে দেশের ২৫০টি পিছিয়ে পড়া জেলার (মোট ৬৪০টির মধ্যে) একটি হিসাবে চিহ্নিত করেছে। এটি মধ্য প্রদেশের ২৪টি জেলার মধ্যে একটি যা বর্তমানে ব্যাকওয়ার্ড রিজিন্স গ্রান্ট ফান্ড প্রোগ্র্যামের তহবিলের কর্মসূচির (বিআরজিএফ) তহবিল থেকে অনুদান পেয়ে থাকে।

জনসংখ্যা
--------

২০১১ সালের ভারতীয় জনগণনা অনুসারে শিবপুরী জেলা মোট জনসংখ্যা ছিল ১,৭২৬,০৫০ জন। প্রায় গাম্বিয়া  জনসংখ্যা অথবা মার্কিন যুক্তরাষ্ট্রের নেব্রাস্কা 
একে ভারতের ২৮০তম জনবহুল জেলায় পরিণত করেছে (৬৪০টি জেলার মধ্যে)।  জেলার জনসংখ্যার ঘনত্ব প্রতি বর্গকিলোমিটারে ১৬৮ জন লোক বসবাস করে (প্রতি বর্গমাইলে ৪৪০ জন)। ২০০১-২০১১ এর দশকে শিবপুরী জেলার জনসংখ্যা বৃদ্ধির হার ছিল ২২.৭৪% শতাংশ। লিঙ্গ অনুপাত প্রতি ১০০০ জন পুরুষের বিপরীতে ৮৭৭ জন নারী রয়েছে। সাক্ষরতার হার ৬৩.৭৩%।

২০১১ সালের ভারতীয় জনগণনার সময় শিবপুরী জেলার ৯৮.৯৬% জনগণ হিন্দি বলে, ১.০৮% পাঞ্জাবি, ০.৪৫% উর্দু তাদের প্রথম ভাষা হিসাবে ব্যবহার করে থাকে।

তথ্যসূত্র
---------

1. ↑  "Narwar"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৬, ২০০৭।
2. 1 2  Ministry of Panchayati Raj (সেপ্টেম্বর ৮, ২০০৯)। "A Note on the Backward Regions Grant Fund Programme" (পিডিএফ)। National Institute of Rural Development। এপ্রিল ৫, ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ সেপ্টেম্বর ২৭, ২০১১।
3. 1 2 3 4 5 6  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।
4. ↑  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Gambia, The 1,797,860 July 2011 est.
5. ↑  "2010 Resident Population Data"। U. S. Census Bureau। ২০১১-০৮-২৩ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Nebraska 1,826,341
6. ↑  2011 Census of India, Population By Mother Tongue

বহিঃসংযোগ
---------

* Shivpuri শিবপুরী জেলার ওয়েবসাইট
**রাজা অচ্যুত সেন**, গৌড়াধিপতি ফিরোজ শাহর করদ রাজা ছিলেন। তার রাজধানী ছিল কমলাপুর।  জানা যায়, ফিরোজ শাহের পুত্র বাহাদুর শাহ অচ্যুত সেন রাজার কন্যা অপরূপ সুন্দরী ভদ্রাবতীকে দেখে মুগ্ধ হন। তিনি তাকে বিয়ে করার প্রস্তাব দেন। কিন্তু রাজা অচ্যুত সেন সম্মত না হওয়ায় বাহাদুর শাহ কমলাপুর আক্রমণ করে ভদ্রাবতীকে অপহরণ করে নিমগাছিতে নিয়ে যান।

রাজা অচ্যুত সেন তাঁর সৈন্যবাহিনীসহ বাহাদুর শাহকে আক্রমণ করেন। নিমগাছি প্রান্তরে ব্যাপক যুদ্ধ হয়। বাহাদুর শাহের মুষ্টিমেয় সৈন্য সেনরাজের বিরাট সৈন্যবাহিনীর কাছে যুদ্ধে (১৫৩২-৩৪ খ্রি.) পরাজয়বরণ করেন। রাজা অচ্যুত সেন যুদ্ধে জয়লাভ করে ভদ্রাবতীকে উদ্ধার করেন। এ বিজয় গৌরবের স্মৃতি হিসেবে এবং পরকালের কল্যাণের জন্য তিনি নিমগাছির কাছে ‘জয়সাগার’ নামে এক দিঘি খনন করান। যুদ্ধজয়ের কারণেই দিঘিটির নাম হয় জয়সাগর। ৪ পারে ২৮টি বাধা ঘাট দিয়ে জয়সাগর দীঘি তৈরি করা হলেও, বর্তমানে এ ঘাটের কোনো চিহ্ন নেই। বল্লাল সেনের বংশধর রাজা অচ্যুত সেনের দুর্গ ও সেনানিবাস ছিল এই দীঘির পারে, এখন তা বিলুপ্ত হয়েছে গেছে। জয়সাগর দীঘি ছাড়াও রাজা অচ্যুত সেন তার সেনাপতি প্রতাপের নামে, প্রতাপ দীঘি, ভৃত্য উদয়ের নামে উদয় দীঘি এবং কন্যা ভদ্রাবতির নামে ভদ্রা দীঘি খনন করেন।

তথ্যসূত্র
---------

1. ↑  "পাতা:জীবনীকোষ-ভারতীয় ঐতিহাসিক-প্রথম খণ্ড.pdf/২৯ - উইকিসংকলন একটি মুক্ত পাঠাগার"। *bn.wikisource.org*। সংগ্রহের তারিখ ২০২০-০৯-১৩।
2. ↑  "**রাজা অচ্যুত সেন**"   ওয়েব্যাক মেশিনে আর্কাইভকৃত ৩০ নভেম্বর ২০২০ তারিখে
খিভায় রুশ হামলা। শিল্পী ভাসিলি ভেরেশ্চেগিন।
**খোয়ারেজম প্রদেশ** (উজবেক: Xorazm viloyati, Хоразм вилояти, خارەزم ۋىلايەتى) উজবেকিস্তানের একটি প্রশাসনিক প্রদেশ। এই প্রদেশ দেশটির উত্তরপশ্চিমে আমু দরিয়ার নিম্ন অঞ্চলে অবস্থিত। প্রদেশটি তুর্কমেনিস্তান, কারাকালপাকস্তান ও বুখারা প্রদেশ দ্বারা পরিবেষ্টিত। প্রদেশের আয়তন ৬,৪৬৪ বর্গকিলোমিটার (২,৪৯৬ মা২) এবং জনসংখ্যা প্রায় ১৭,৭৬,৭০০। জনসংখ্যার প্রায় ৮০% শহরের বাইরে বসবাস করে।

উরগঞ্জের কেন্দ্রীয় বাজার এলাকা।
খোয়ারেজম প্রদেশ ১০টি প্রশাসনিক জেলায় বিভক্ত। প্রদেশের রাজধানী শহর উরগঞ্জ। এছাড়া অন্যান্য প্রধান শহরের মধ্যে রয়েছে খোনকা, খিভা, শোভোত ও পিতনাক।

এই প্রদেশটি শুষ্ক মহাদেশীয় জলবায়ুর অন্তর্গত। এখানকার শীতকাল অধিক ঠান্ডা এবং গরমকালে অত্যধিক গরম হয়।

বিশ্বখ্যাত স্থাপত্যের কারণে খিভা শহরটি ইউনেস্কোর বিশ্ব ঐতিহ্যের অন্যতম এবং দেশের অন্যতম আন্তর্জাতিক পর্যটন কেন্দ্র।

খোয়ারেজমের অর্থনীতি মূলত তুলার উপর নির্ভরশীল। তবে বিগত বছরগুলিতে ধানের আবাদ উল্লেখযোগ্যভাবে বৃদ্ধি পেয়েছে। এছাড়া এখানে অনেক ফলের বাগান ও আলুখেত রয়েছে। এখানকার গুরভাক তরমুজ উজবেকিস্তানে প্রসিদ্ধ।

শিল্পখাত অনেকাংশে তুলাকেন্দ্রিক। প্রধান শিল্পের মধ্যে রয়েছে তুলা প্রক্রিয়াজাতকরণ, তুলাবীজ তেল নিষ্কাশন এবং টেক্সটাইল।

খোয়ারেজমে অনেক বিখ্যাত পণ্ডিত ব্যক্তি জন্মগ্রহণ করেছেন। এদের মধ্যে রয়েছেন আবু রায়হান আলবিরুনি ও আল খোয়ারিজমি।

প্রদেশের যোগাযোগ ব্যবস্থা সুসংগঠিত। এখানে ১৩০কিমি এর বেশি রেলপথ ও ২০০০কিমি এর বেশি সড়কপথ রয়েছে। রেলপথে খোয়ারেজম প্রদেশ রাশিয়ার ইউরোপীয় অংশ ও ককেসাসের সাথে সংযুক্ত।

প্রশাসনিক বিভাগ
---------------

খোয়ারেজম প্রদেশের জেলাসমূহ

| ক্রম | জেলা | রাজধানী |
| --- | --- | --- |
| ১ | বোগোত জেলা | বোগোত |
| ২ | গুরলেন জেলা | গুরলেন |
| ৩ | খিভা জেলা | খিভা |
| ৪ | কোশকোপির জেলা | কোশকোপির |
| ৫ | শোভোত জেলা | শোভোত |
| ৬ | উরগঞ্জ জেলা | উরগঞ্জ |
| ৭ | খোনকা জেলা | খোনকা |
| ৮ | হাজোরাস্প জেলা | হাজোরাস্প |
| ৯ | ইয়ানগিয়ারিক জেলা | ইয়ানগিয়ারিক |
| ১০ | ইয়ানগিবোজোর জেলা | ইয়ানগিবোজোর |

আরো দেখুন
---------

* খোয়ারেজম
* খোয়ারেজমীয় ভাষা

| খোয়ারেজম প্রদেশ সংলগ্ন স্থানসমূহ |
| --- |
| 

|  |  |  |
| --- | --- | --- |
|  | কারাকালপাকস্তান |  |
|  | 
**খোয়ারেজম প্রদেশ**
 |  |
| দাশোগুজ প্রদেশ,  Turkmenistan |  | লেবাপ প্রদেশ,  Turkmenistan |

 |

| * দে
* স
উজবেকিস্তান খোয়ারেজম প্রদেশ |
| --- |
| রাজধানী: **উরগঞ্জ** |
| জেলাসমূহ | 
* **বোগোত জেলা** (বোগোত)
* **গুরলেন জেলা** (গুরলেন)
* **হাজোরাস্প জেলা** (হাজোরাস্প)
* **খিভা জেলা** (খিভা)
* **কোশকোপির জেলা** (কোশকোপির)
* **শোভোত জেলা** (শোভোত)
* **উরগঞ্জ জেলা** (উরগঞ্জ)
* **খোনকা জেলা** (খোনকা)
* **ইয়ানগিয়ারিক জেলা** (ইয়ানগিয়ারিক)
* **ইয়ানগিবোজোর জেলা** (ইয়ানগিবোজোর)

 |  |

| * দে
* স
উজবেকিস্তানের প্রশাসনিক অঞ্চল |
| --- |
| 
* আন্দিজান
* বুখারা
* ফারগানা
* জিজাখ
* নামানগান
* নাভোই
* কাশকাদারিও
* সমরকন্দ
* সিরদরিও
* সারখোনদারিও
* তাশখন্দ
* খোয়ারেজম

* স্বায়ত্তশাসিত প্রজাতন্ত্র: কারাকালপাকস্তান
* রাজধানী: তাশখন্দ

 | উজবেকিস্তান |
**গীতশ্রী ছবি বন্দ্যোপাধ্যায়** (ছবি ব্যানার্জী) ছিলেন একজন ভারতীয় বাঙালি গায়িকা ও সঙ্গীত শিক্ষক। তিনি নবদ্বীপচন্দ্র ব্রজবাসী ও রত্নেশ্বর মুখোপাধ্যায়ের কাছ থেকে সঙ্গীতের বিভিন্ন ঘরনার তালিম নেন।

তিনি ছিলেন পদাবলী কীর্তন ঘরনার সঙ্গীতের একজন প্রথিতযশা শিল্পী। তিনি রামপ্রসাদী, দ্বিজেন্দ্রগীতি, কান্তগীতি, অতুলপ্রসাদী, শ্যামা সঙ্গীত ইত্যাদি ঘরনার গান গেয়েছেন। তাঁর রয়েছে অনেক গানের অ্যালবাম। 'রাই কমল', 'পন্ডিতমশাই', 'ভগবান শ্রীকৃষ্ণ চৈতন্য', 'নীলাচলে মহাপ্রভু', 'মহাকবি গিরিশচন্দ্র', 'যোগাযোগ' ইত্যাদি ৪০টির মতো চলচ্চিত্রে নেপথ্য সঙ্গীতশিল্পী হিসেবে কাজ করেন।

তিনি ছিলেন পশ্চিমবঙ্গের বাসিন্দা। তাঁর বাবা তাঁকে গান গাইতে উৎসাহিত করতেন। তাঁর বাবার মৃত্যুর পরে যখন তিনি আর্থিক অনটনের মুখোমুখি হন, তখন তিনি রবীন্দ্রভারতী বিশ্ববিদ্যালয়ে বাংলা সংগীতের শিক্ষিকা হিসেবে চাকরি নেন।

তিনি ১৯৫৫ সালে বেঙ্গল মোশন পিকচার্স পুরস্কার লাভ করেন। তিনি ১৯৮৬ সালে সঙ্গীত নাটক আকাদেমি পুরস্কারে ভূষিত হন। তিনি 'গীতশ্রী' সম্মানজনক পুরস্কারেও ভূষিত হন। রবীন্দ্রভারতী বিশ্ববিদ্যালয় তাঁকে সম্মানসূূচক ডি.লিট. প্রদান করে।

এই মহান সঙ্গীতশিল্পী ২৩ মে ২০১২-তে ৮৬ অথবা ৮৯ বছর বয়সে পরলোকগমন করেন।

তথ্যসূত্র
---------

1. 1 2 3 4 5 6  "A celebration of divine love"। *www.telegraphindia.com* (ইংরেজি ভাষায়)। সংগ্রহের তারিখ ২০২৩-০৭-০৪।
2. 1 2 3  "Pioneering kirtan singer Chhabi Bandopadhyay dead"। *www.business-standard.com* (ইংরেজি ভাষায়)। সংগ্রহের তারিখ ২০২৩-০৭-০৪।
3. ↑  "Geetasree Chhabi Bandopadhyay died"। সংগ্রহের তারিখ ২০২৩-০৭-০৪।

বহিঃসংযোগ
---------

*
কেমব্রিজ বিশ্ববিদ্যালয়ের দুটি ওডোমিটার 
**দৃঢ়ীভবন বা দৃঢ়ীকরণ (ইংরেজিঃ Consolidation)** হলো মাটির উপর সুদীর্ঘকালব্যাপী স্থির মানের ভার ক্রিয়া করার দরুণ মাটির অভ্যন্তরস্থ পানি নিঃসরণের ফলে মাটির সংকোচন প্রক্রিয়া। ভূ-পৃষ্ঠস্থ মাটিতে রয়েছে মাটির কণার পাশাপাশি পানি ও বায়ু। দীর্ঘদিন যাবৎ মাটির উপর উচ্চমানের বল ক্রিয়া করলে মাটির উপর যে চাপ সৃষ্টি হয়, তাতে মাটির ভেতরের বায়ু ও পানি বের হয়ে আয়তন সর্বোতভাবে হ্রাস পায়। এে ঘটনাকেই মাটির দৃঢ়ীভবন বলা হয়।

ধাপ ও ধরন
---------

**১। প্রারম্ভিক দৃঢ়ীভবন**

**২। প্রাথমিক দৃঢ়ীভবন**

**৩। মাধ্যমিক দৃঢ়ীভবন**

প্রারম্ভিক দৃঢ়ীভবন
-------------------

আংশিক সম্পৃক্ত মাটিতে স্থির মানের ভার চাপালে প্রথম দিকে খুব দ্রুত এবং অতি অল্প সময়ের মধ্যেই মাটির আন্তঃকণা ফাঁকা স্থান হতে প্রচুর পরিমাণে বায়ু ও অল্প পরিমাণে পানি বের হয়ে আসে। এতে মাটির আয়তন হ্রাস পায়। এ ঘটনাকে প্রারম্ভিক দৃঢ়ীভবন বলা হয়।

প্রাথমিক দৃঢ়ীভবন
-----------------

মাটির উপর দীর্ঘদিন যাবৎ স্থির মানের ভার চাপিয়ে রাখা হলে, মাটির মধ্যকার শূন্যস্থানগুলো হতে ধীরে ধীরে পানি বের হয়ে আসে। ফলে মাটির আয়তন হ্রাস পায়। একে প্রাথমিক দৃঢ়ীভবন বলে।

মাটি হতে পানি বের হয়ে আসবার এ বৈশিষ্ট্য মাটির ভেদ্যতা গুণের উপর নির্ভর করে। যে মাটির ভেদ্যতা বেশি, তাতে প্রাথমিক দৃঢ়ীভবন সম্পন্ন হতে তুলনামূলক কম সময় লাগে। যেমনঃ স্থূল দানা মাটির ভেদ্যতা বেশি, তাই তুলনামূলক কম সময়ের মধ্যেই এ মাটির প্রাথমিক দৃঢ়ীভবন সম্পন্ন হয়। অন্যদিকে, যে মাটির ভেদ্যতা গুণ কম; যেমনঃ সূক্ষ্ণ দানা মাটি; সে সব মাটির ক্ষেত্রে প্রাথমিক দৃঢ়ীভবনে বেশি সময় লাগে।

মাধ্যমিক দৃঢ়ীভবন
-----------------

মাটির মধ্যকার আন্তকণা ফাঁকা স্থানে স্থির থাকা পানির এমনিতেই একটি স্থিরার্দ্র চাপ (Hydro-static pressure) থাকে। বাইরে থেকে ভার চাপানোর ফলে পানির কণার উপর চাপ আসে। এই আগত চাপ 'অতিরিক্ত ঔদক চাপ' হিসেবে বিবেচিত হয়। মাটির উপর বাইরে থেকে কোন চাপ প্রয়োগ করা হলে, সে চাপ তৎক্ষণাৎ মাটির অভ্যন্তরে স্থিত পানি দ্বারা সম্পূর্ণরূপে বাহিত হয়। তবে, সময় যত গড়ায়, বহিরাগত চাপটি ধীরে ধীরে মাটির কণা কর্তৃকও বাহিত হওয়া শুরু করে। ফলে, উপর থেকে প্রযুক্ত চাপের কিছু অংশ পানি আর বাকি অংশ মাটি বহন করে।

পানির বহন করা চাপের অংশটুকুকে 'ছিদ্রস্থ পানির চাপ' এবং মাটির বহন করা চাপের অংশটুকুকে 'কার্যকরী চাপ' বলে।

সে যাই হোক, সময় গড়ানোর সাথে সাথে এই ছিদ্রস্থ পানির চাপ কমতে থাকে, আর কার্যকরী চাপের মান বাড়তে থাকে। এক সময় দেখা যায়, পানির উপর আগত অতিরিক্ত ঔদক চাপের মান কমতে কমতে শুন্য হয়ে গেছে। অর্থাৎ, উপর থেকে আগত চাপের প্রায় পুরো অংশই এবার মাটির কণাকে বহন করতে হয়। সম্পূর্ণ চাপের পুরোটা বহন করতে গিয়ে মাটির কণাগুলোর ত্রিমাত্রিক বিন্যাস ভেঙে যায়। এতে, মাটি আরেকটু পরিমাণে সংকুচিত হয় এবং মাটির আয়তন হ্রাস পায়। এঘটনাকে মাধ্যমিক দৃঢ়ীভবন বলে।
যুক্তরাজ্যের স্কটল্যান্ডের অদূরে উত্তাল সমুদ্রের স্টাফা দ্বীপে অবস্থিত **ফিংগাল’স কেভ** (Fingal's Cave) মুলত একটি রহস্যঘেরা গুহা। জনমানবহীন এ গুহা সম্পর্কে ভূতত্ত্ববিদদের ধারণা, প্রায় ৬ কোটি বছর আগে আগ্নেয়গিরির লাভা থেকে এ গুহার সৃষ্টি।
আগ্নেয়গিরির গলিত লাভা খড়িমাটির ওপর দিয়ে যাওয়ার ফলে গুহাটি একটি বিশেষ আকৃতি পায়। আয়ার ল্যান্ডের ‘জায়ান্টস কজওয়ে' নামের অন্য একটি স্থানের সাথে এর আশ্চর্য রকমের মিল পাওয়া যায়। প্রকৃতির অদ্ভূদ খেয়ালে গুহার ভিতরে তৈরি হয়েছে অসংখ্য খিলান। হাজার বছর ধরে নাবিকেরা এ গুহা দেখে আসছেন। প্রাচীনকালে আইরিশ জাতি এ গুহাটিকে দানবের তৈরি বলেই মনে করত। গুহার ভেতরে বিভিন্ন শব্দ নিয়েও ছিলো নানা গুজব। ঊনিশ শতকে জার্মান সঙ্গীত রচয়িতা ফেলিক্স মেন্ডেলসন এ গুহা ভ্রমণ করে একে নিয়ে রচনা করেন বিখ্যাত কম্পোজিশন *‘দ্য হেব্রিডস'*, যা পর্যটকদের মধ্যে বিশেষ কৌতূহল সৃষ্টি করে। বিজ্ঞানের উৎকর্ষতায় অনেক প্রাকৃতিক রহস্যের সমাধান মিলেছে। প্রতিবছর এপ্রিল থেকে সেপ্টেম্বরের মধ্যে হাজারো পর্যটক এখানে ভীড় জমান। এক সময় ভয়ঙ্কর জলদস্যুরাও যে দ্বীপ এড়িয়ে চলতো, এখন সেখানে রয়েছে পর্যটকদের সরব উপস্থিতি।

তথ্যসূত্র
---------
**হারমোনিকা** বা **হার্প** বা **ব্লু হার্প** বা **মাউথ অর্গান** হল প্লাস্টিক এবং ধাতু দিয়ে তৈরী একটি বাদ্যযন্ত্র যা মুখের ফু দিয়ে বাজানো হয়। সারা বিশ্বে হারমোনিকা বাজানো হলেও মূলত আমেরিকান জ্যাজ সঙ্গীত, কান্ট্রি মিউজিক, ফোক ও রক সঙ্গীতে এটি বেশি জনপ্রিয়। বাংলাভাষায় একে হারমোনিয়াম বলা হয়।

প্রকারভেদ
---------

হারমোনিকা অনেক ধরনের আছে যেমন ডায়াটোনিক, ক্রোমাটিক, ট্রেমোলো, অক্টাভ, অর্কেস্ট্রাল এবং বেস।

কম্ব এবং ২ রিড প্লেটস
রিড প্লেট
ডায়াটোনিক হারমোনিকা এর উপর মাউন্ট করা রিড প্লেট

প্রক্রিয়া
----------

এটি জিহ্বা ও ঠোট দিয়ে মুখ নিঃসৃত বাতাস নিয়ন্ত্রণ করে বাজানো হয়, এছাড়াও বাদক দুই হাতের সাহায্যে হারমোনিকা হতে নিঃসৃত বাতাসের প্রবাহ নিয়ন্ত্রণ করেও সুরের তারতম্য আনতে পারেন। বাতাস ঢোকার ছিদ্রগুলির পেছনে কতগুলো ধাতু নির্মিত রিড থাকে যেগুলো বাতাসের প্রবাহের কারণে কম্পিত হয়ে সুমধুর শব্দ উৎপন্ন করে। এই রিডগুলো সাধারণত পিতল, তামা, স্টেইনলেস স্টিল কিংবা ব্রোঞ্জ দিয়ে তৈরী।

ইতিহাস
------

উনিশ শতকের গোড়ার দিকে ইউরোপে হারমোনিকা তৈরি হয়েছিল। চিনা শেঙের মতো ফ্রি-রিড যন্ত্রগুলি প্রাচীন কাল থেকেই এশিয়াতে মোটামুটি প্রচলিত ছিল। চিং-যুগের চীনে বসবাসকারী ফরাসী জেসুয়েট জিন জোসেফ মেরি অ্যামিয়ট (১–১–-১9৯৩) পরিচয় করিয়ে দেওয়ার পরে তারা ইউরোপে তুলনামূলকভাবে সুপরিচিত হয়ে ওঠেন। [৩] ১৮২০ সালের দিকে, ইউরোপে ফ্রি-রিড ডিজাইন তৈরি করা শুরু হয়েছিল। খ্রিস্টান ফ্রেডরিচ লুডভিগ বুশম্যানকে প্রায়শই ১৮২১ সালে হারমোনিকার আবিষ্কারক হিসাবে উদ্ধৃত করা হয়, তবে অন্যান্য উদ্ভাবকরা একই সময়ে একই ধরনের সরঞ্জাম বিকাশ করেছিলেন। [৪] প্রায়শই একই সময়ে মার্কিন যুক্তরাষ্ট্রে, দক্ষিণ আমেরিকা, যুক্তরাজ্য এবং ইউরোপে মুখ ফুটে থাকা ফ্রি-রিড যন্ত্রগুলি উপস্থিত হয়েছিল। এই যন্ত্রগুলি শাস্ত্রীয় সংগীত বাজানোর জন্য তৈরি করা হয়েছিল।

বিখ্যাত হারমোনিকা বাদক
----------------------

ভারতবর্ষের মিলন গুপ্ত,ডা ববিতা বসু, গৌরব দাস সহ বহু শিল্পী তুমুল জনপ্রিয়তা লাভ করেছেন । ২০২১ সালে হারমোনিকা প্রশিক্ষক শাওন পালের ছাত্র সৌম্যজিত মণ্ডল ইন্ডিয়া বুক অব রেকর্ডসে সর্বপ্রথম সর্বকনিষ্ঠ হারমোনিকা শিল্পী হিসেবে নাম তোলে ।

আরও দেখুন
---------

* হারমোনিয়াম

তথ্যসূত্র
---------

1. ↑  Willy, B। "Harmonica 101"। ১১ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ১ মে ২০১৪।

বহিঃসংযোগ
---------

* Layout of 12 Keys of Richter-tuned Diatonic Harmonica
* 12 Keys of Pentatonic Scales on one Richter-tuned Diatonic Harmonica in C
* HarmoPoint  ওয়েব্যাক মেশিনে আর্কাইভকৃত ৬ ডিসেম্বর ২০২১ তারিখে Diatonic harmonica initiation using a multi-media concept that allows you to visualize the playing
* Riccardo's Harmonica Tutorial Free lessons on harmonica theory, positions, scales and chord structures.
* SPAH The Society for the Preservation and Advancement of the Harmonica
**কান্দানা আরাচ্চিগে দিনুশা ফার্নান্দো** (সিংহলি: දිනූෂ ප්‍රනාන්දු; জন্ম: ১০ আগস্ট, ১৯৭৯) পানাদুরা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে অত্যন্ত সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে বাদুরেলিয়া স্পোর্টস ক্লাব, পানাদুরা স্পোর্টস ক্লাব, সেবাস্টিয়ানিটিজ ক্রিকেট ও অ্যাথলেটিক ক্লাবের প্রতিনিধিত্ব করেন। দলে তিনি মূলতঃ উইকেট-রক্ষক-ব্যাটসম্যান হিসেবে খেলতেন। এছাড়াও, ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী ছিলেন **দিনুশা ফার্নান্দো**।

প্রথম-শ্রেণীর ক্রিকেট
---------------------

১৯৯৮-৯৯ মৌসুম থেকে ২০১৮ সাল পর্যন্ত দিনুশা ফার্নান্দো’র প্রথম-শ্রেণীর খেলোয়াড়ী জীবন চলমান ছিল। দীর্ঘদেহের অধিকারী মিডিয়াম-ফাস্ট সুইং বোলার ছিলেন তিনি। প্রস্তুতিমূলক খেলায় মাইক অ্যাথারটনের বিপক্ষে নিজের প্রতিভার কথা তুলে ধরেন। এরফলে, তার টেস্ট খেলার পথ সুগম হয়।

বেশ কয়েকবছর ইংল্যান্ডের মাটিতে বিদেশী খেলোয়াড় হিসেবে খেলেন। তন্মধ্যে, ২০১১ থেকে ২০১৩ ও ২০১৫ সালে ওরচেস্টারশায়ার কাউন্টি লীগ প্রথম বিভাগ প্রতিযোগিতায় ব্রোমিয়ার্ড সিসিতে খেলেন। ২০১৭ সালে বার্মিংহাম ও ডিস্ট্রিক্ট লীগ প্রিমিয়ার ডিভিশনে ব্রোকহাম্পটন সিসির পক্ষে খেলেছিলেন দিনুশা ফার্নান্দো।

আন্তর্জাতিক ক্রিকেট
-------------------

সমগ্র খেলোয়াড়ী জীবনে দুইটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন দিনুশা ফার্নান্দো। সবগুলো টেস্টই ইংল্যান্ডের বিপক্ষে খেলেছিলেন তিনি। ২ ডিসেম্বর, ২০০৩ তারিখে গালেতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১০ ডিসেম্বর, ২০০৩ তারিখে ক্যান্ডিতে একই দলের বিপক্ষে সর্বশেষ টেস্টে অংশ নেন তিনি। এছাড়াও, ১৮ নভেম্বর, ২০০৩ তারিখে দাম্বুলায় একই দলের বিপক্ষে ব্যক্তিগত একমাত্র একদিনের আন্তর্জাতিকে অভিষেক ঘটে তার।

কার্যকরী মাঝারিসারির ব্যাটসম্যান হিসেবে খেলতেন। ২০০১ সালে ইংল্যান্ডের বিপক্ষে টেস্ট সিরিজে দূর্দান্ত খেলেন। তবে, ক্লাব দলে বেশ ভালোমানের খেলা উপহার দিলেও নভেম্বর, ২০০৩ সালের পূর্ব-পর্যন্ত শ্রীলঙ্কা দলের পক্ষে খেলার সুযোগ পাননি। দাম্বুলায় ইংল্যান্ডের বিপক্ষে একমাত্র ওডিআইয়ে ২/১৩ বোলিং পরিসংখ্যান গড়েন। এরপর, সিরিজের প্রথম দুই টেস্টে তিনি অংশ নেন। এর পরপরই তাকে দলের বাইরে রাখা হয়।

তথ্যসূত্র
---------

1. ↑  List of Sri Lanka Test Cricketers
2. ↑  "Sri Lanka – Test Batting Averages"। ESPNCricinfo। সংগ্রহের তারিখ ২২ জুলাই ২০২০।
3. ↑  "Sri Lanka – Test Bowling Averages"। ESPNCricinfo। সংগ্রহের তারিখ ২২ জুলাই ২০২০।

আরও দেখুন
---------

* প্রভাত নিশাঙ্কা
* সঞ্জীবা রানাতুঙ্গা
* শ্রীলঙ্কান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে দিনুশা ফার্নান্দো উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে দিনুশা ফার্নান্দো  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**হারমান রোরশাখ** (জার্মান:hɛʁman ˈʁoːʁʃax; ৮ই নভেম্বর ১৮৮৪ – ১লা এপ্রিল ১৯২২) ছিলেন একজন সুইস ফ্রয়েডীয় সাইকোলজিস্ট এবং মনোবিশ্লেষক, যিনি সবচেয়ে বেশি পরিচিত রোরশাখ ইন্‌কব্লোট পরীক্ষা নামে মানসিক ভারসাম্যহীনদের জন্য প্রোজেক্টিভ পরীক্ষা উন্নতকরনের জন্য। এই পরীক্ষার মাধ্যমে একজন মানসিক রোগীর অবচেতন মনের চিন্তা চেতনা বা তার ব্যক্তিত্ব পরীক্ষা করে দেখা হয়। ১৯৯০-এর দশকের পর থেকে রোরশাখ পরীক্ষা সবচেয়ে বেশি জনপ্রিয়তা অর্জন করে। এই পরীক্ষার ১০টি ইন্‌কব্লোটে ভিন্ন ভিন্ন বস্তু দিয়ে রোগীদের জিজ্ঞেস করা হয় তারা প্রত্যেকটিতে কি ধরনের বস্তু দেখতে পেয়েছে।

প্রথম জীবন
----------

রোরশাখ জুরিখে জন্মগ্রহণ করেন এবং তার শৈশব ও যৌবনের অধিকাংশ সময় ব্যয় করেন উত্তর সুইজারল্যান্ডের স্কাফহাউসেনে। তিনি তার স্কুলের বন্ধুদের কাছে ক্লেক্‌স বা ইন্‌কব্লোট নামে পরিচিত ছিলেন কারণ তিনি ক্লেক্‌সোগ্রাফির মাধ্যমে বিভিন্ন ধরনের মজার ইন্‌কব্লোটের ছবি তৈরি করতে পছন্দ করতেন। পরবর্তীতে, ইন্‌কব্লোট তার কর্মজীবনের একটি অবিচ্ছেদ্য অংশ হয়ে উঠে।

শিক্ষা
------

রোরশাখের পিতা ছিলেনে একজন চারুকলার শিক্ষক যিনি রোরশাখকে সবসময় প্রচলিত জিনিসের চিত্রাঙ্কনে উৎসাহিত করতেন। তিনি যখন উচ্চ বিদ্যালয় থেকে স্নাতক সম্পন্ন করবেন তখনো তিনি সিদ্ধান্ত নিতে পারেননি তিনি কর্মজীবন হিসেবে চিত্রকলা নাকি বিজ্ঞান বেছে নেবেন। উপদেশের জন্য তিনি বিখ্যাত জার্মান জীববিজ্ঞানী আর্নেস্ট হেকেলের কাছে চিঠি লিখেছিলেন। হেকেল তাকে বিজ্ঞান বিষয় বেছে নেওয়ার উপদেশ দেন এবং রোরশাখ জুরিখ বিশ্ববিদ্যালয়ের মেডিকেল স্কুলে ভর্তি হন। রোরশাখ রাশিয়ান ভাষা শিক্ষা শুরু করেন, এবং ১৯০৬ সালে বার্লিনে পড়ার সময় তিনি ছুটি কাটাতে রাশিয়া ভ্রমণ করেন। রোরশাখ ১৯০৯ সালে জুরিখ থেকে মেডিসিনের উপর তার স্নাতক হন।

পরিবার
------

১৯০৯ সালে রোরশাখের সাথে রাশিয়ার তাতারাস্তান প্রজাতন্ত্রের কজান অঞ্চলের মেয়ে ওলগা স্টেমপেলিনের সাথে পরিচয় হয়। ১৯১৩ সালের শেষ দিকে তিনি স্টেমপিলিনকে বিয়ে করেন ও এই জুটি বসবাসের জন্য রাশিয়া পাড়ি জমান। ১৯১৭ সালে তাদের একটি ছেলে ও ১৯১৯ সালে একটি মেয়ে জন্মগ্রহণ করে।

তথ্যসূত্র
---------

1. ↑  Huffman, K. (2008), Psychology in Action, John Wiley & Sons, 9th Edition, আইএসবিএন ০-৪৭০-৩৭৯১১-১
2. ↑  "Hermann Roschach.Biography"। *Brography.com*। Biography.com। ১৪ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০১৩।
3. ↑  Herman Rorschach, M.D at mhhe.com

বহিঃসংযোগ
---------

* Biography from WhoNamedIt.com
* The Hermann Rorschach Archives and Museum, sponsored by the University Library of Bern, the International Society of the Rorschach and the publishing company Hans Huber Hogrefe AG.
* Swiss Info bio ওয়েব্যাক মেশিনে আর্কাইভকৃত ১২ নভেম্বর ২০১৩ তারিখে

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* ফ্রান্স (উপাত্ত)
* জার্মানি
* ইতালি
* ইসরায়েল
* মার্কিন যুক্তরাষ্ট্র
* লাতভিয়া
* জাপান
* চেক প্রজাতন্ত্র
* অস্ট্রেলিয়া
* ক্রোয়েশিয়া
* নেদারল্যান্ডস
* পোল্যান্ড

 |
| জীবনীমূলক অভিধান | 
* জার্মানি

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সুইজারল্যান্ডের ঐতিহাসিক অভিধান
* রেরো (সুইজারল্যান্ড)
	+ ১
* সুডক (ফ্রান্স)
	+ ১
* ট্রোভ (অস্ট্রেলিয়া)
	+ ১

 |
এটি গ্রেগরীয় বর্ষপঞ্জী অনুযায়ী ৬২০-এর দশক। এটি শুরু হয়েছে ১লা জানুয়ারি, ৬২০ থেকে এবং শেষ হয়েছে ৩১ ডিসেম্বর, ৬২৯ তারিখে।

ঘটনা
----

### ৬২০

এই অনুচ্ছেদটি ৬২০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬২১

এই অনুচ্ছেদটি ৬২১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬২২

এই অনুচ্ছেদটি ৬২২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬২৩

এই অনুচ্ছেদটি ৬২৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬২৪

এই অনুচ্ছেদটি ৬২৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬২৫

এই অনুচ্ছেদটি ৬২৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬২৬

এই অনুচ্ছেদটি ৬২৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬২৭

এই অনুচ্ছেদটি ৬২৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬২৮

এই অনুচ্ছেদটি ৬২৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৬২৯

এই অনুচ্ছেদটি ৬২৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
***হায়কাকন ঝামানক*** (আর্মেনীয়: Հայկական Ժամանակ ), ১৯৯৯ সাল থেকে ইয়েরেভেনে প্রকাশিত একটি আর্মেনিয়ান সংবাদপত্র। এটি ১৯৯৯ সালে প্রতিষ্ঠিত আর্মেনিয়ান দৈনিক সংবাদপত্র *ওরাগির* (Օրագիր)*-এর* একটি ফলোআপ এবং *ততকালীন* আর্মেনিয়ার সরকার বিরোধী দলের দমনপীড়নে বন্ধ করে দিয়েছিল। আর্মেনিয় সাংবাদিক নিকোল পাশিনিয়ান ১৯৯৯ থেকে ২০০৮ গুপ্ত অবস্থায় গিয়ে তার রাজনৈতিক সক্রিয়তার কারনে কারাভোগ করেন। ২৩ ডিসেম্বর, ১৯৯৯ সালে পাশিনিয়ানকে ডজনখানেক লোকের "গ্যাং" মারধর করেছিল, যারা স্থানীয় ব্যবসায়ীর নেতৃত্বে ছিলেন এবং *হায়কাকন ঝামানকের* একটি নিবন্ধে ক্ষুব্ধ হয়ে তাঁর বিরুদ্ধে দুর্নীতির অভিযোগ এনেছিলেন।  মার্কিন সরকারের অর্থায়নে রেডিও ফ্রি ইউরোপ/রেডিও লিবার্টি পত্রিকাটিকে "আর্মেনিয়ার প্রাক্তন নেতৃত্ব [টের-পেট্রোসায়ানের সরকারের] প্রতি সহানুভূতিশীল" হিসাবে বর্ণনা করেছেন, তিনি রাষ্ট্রপতি রবার্ট কোচারিয়ান এবং তাঁর সরকারের কঠোর সমালোচনার জন্য পরিচিত। "

পশিনিয়ানে কারাদণ্ডের পর সম্পাদকের দায়িত্ব আসে আন্না হাকোবায়ানের কাছে। এই সময় পত্রিকাটি সাবেক এমপি পেট্রোস মেকায়ানের বিরোধী ডেমোক্র্যাটিক হোমল্যান্ড পার্টির সাথে যুক্ত হয়, যা টের-পেট্রোসায়ানের নেতৃত্বাধীন প্যান-আর্মেনিয়ান জাতীয় আন্দোলন থেকে বিচ্ছিন্ন হয়ে পড়েছিল।  পশিনিয়ান অবশেষে মুক্তি পেয়ে আর্মেনিয়ার সংসদ সদস্য নির্বাচিত হয়েছিলেন।

তথ্যসূত্র
---------

1. ↑  "Country Reports on Human Rights Practices: Armenia"। United States Department of State Bureau of Democracy, Human Rights, and Labor। ২৩ ফেব্রুয়ারি ২০০১।
2. ↑  Khachatrian, Ruzanna (২২ নভেম্বর ২০০৪)। "Newspaper Editor's Car Blown Up"। *azatutyun.am*। Radio Free Europe/Radio Liberty।
3. ↑  OpenDemocracy: Saint Nick of Armenia: how protest leader Nikol Pashinyan "rescued" Armenia and made it merry

বহিঃসংযোগ
---------

* হায়াকাকান ঝামানক / আর্মেনিয়ান টাইমস ওয়েবসাইট